ฟิทช์ชี้อันดับเครดิต AIS ยังไม่กระทบ แม้คาดการณ์รายได้ปี 59 ชะลอตัว
ฟิทช์ชี้อันดับเครดิต AIS ยังไม่กระทบ แม้คาดการณ์รายได้ปี 59 ชะลอตัว
10 ก.พ. 2559

ฟิทช์ เรทติ้งส์ ระบุว่า การคาดการณ์ค่าตัดจำหน่ายต่อรายได้ (EBITDA margin) ในปี 2559 ของบริษัท แอดวานซ์ อินโฟร์ เซอร์วิส จำกัด (มหาชน) หรือ AIS ที่อ่อนแอลง ไม่น่าจะส่งผลกระทบต่ออันดับความน่าเชื่อถือของบริษัทในทันที โดยฟิทช์เชื่อว่า AIS มีความสามารถในการรองรับความเสี่ยงเพียงพอที่จะสนับสนุนรายได้ที่ปรับตัวลดลงและอัตราส่วนหนี้สินที่สูงขึ้น
ทั้งนี้ อันดับเครดิตของ AIS ที่ ‘BBB+’/’AA+(tha)’ แนวโน้มอันดับเครดิตมีเสถียรภาพนั้น สะท้อนถึงสถานะทางการตลาดที่แข็งแกร่งของบริษัท รวมทั้งอัตราส่วนหนี้สินที่อยู่ในระดับค่อนข้างต่ำ แม้ในยามที่การแข่งขันรุนแรงและค่าใช้จ่ายด้านการลงทุนสูง